Ставропольем щагъэлъэпIащ Крайм и махуэмрэ щIыналъэм и къалащхьэр илъэс 240-рэ зэрырикъумрэ. Дауэдапщэхэм хэтащ икIи къыщыпсэлъащ Къэбэрдей-Балъкъэрым и Iэтащхьэр
Крайм и махуэмрэ щIыналъэм и къалащхьэр илъэс 240-рэ зэрырикъумрэ Ставропольем щагъэлъэпIащ. Къэбэрдей-Балъкъэрым и Iэтащхьэр хэтащ икIи къыщыпсэлъащ абыхэм ехьэлIа дауэдапщэхэм.
КIуэкIуэ Юрий ставрополдэсхэм гуапэу ехъуэхъуащ я махуэшхуэмрэ къалэм и юбилеймрэ папщIэ, ар Кавказ Ищхъэрэм и административнэ, политикэ, IуэхущIапIэ, щэнхабзэ нэхъ ин дыдэхэм ящыщ зыуэ зэрыщытыр къыхигъэщри.
ИлъэсипщI зыбжанэ хъуауэ, жиIащ КIуэкIуэм, Ставропольер щытащ икIи къонэ къэралым и гъавэщIапIэ икIи узыншагъэр щрагъэфIакIуэ щIыпIэ нэхъыщхьэу, зэгурыIуэрэ зэдэIуэжу лъэпкъ куэдхэм ящыщхэр щызэдэпсэууэ. Ар, къыхигъэщащ КъБР-м и Iэтащхьэм, кърокIуэ Владимиров Владимир зи пашэ субъектым и унафэщIхэм я псэемыблэж лэжьыгъэм.
«Къэбэрдей-Балъкъэрымрэ Ставрополь краймрэ я зэхуаку игъащIэ лъандэрэ къуэш зэхущытыкIэ гуапэ дэлъщ. Дэ ар тфIэлъапIэщ икIи ди мурадщ ди лъэпкъхэмрэ Урысеймрэ я фIагъ хэлъу зэныбжьэгъугъэмрэ зэдэлэжьыныгъэмрэ дгъэбыдэну», — жиIащ КIуэкIуэм.
Къэбэрдей-Балъкъэрым и Iэтащхьэм журналистхэм я упщIэхэм жэуап яритащ, и лэжьэгъухэм ядэщIыгъуу творческэ утыкухэмрэ лъэпкъ пщIантIэхэмрэ щыIащ.
